**Dansul ploii**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dansul ploii

În zare, marea-ntreagă scânteiază

Iar valurile parcă-au prins rugină,

Se-ncruntă luna, fruntea şi-o pătează,

Cu nori de fum se-mbracă în regină.

Şi fulgeră, iar ploaia e artista

Ce-nvaţă stropii tineri să danseze,

Eu sunt pirat bătrân trecut pe lista

Proscrişilor ce nu pot să viseze.

Furtuna mi-a pătruns adânc în gânduri

Prin porii rebegiţi ai conştiinţei,

Nu por să încropesc câteva rânduri

Sunt deferit în toate neputinţei.

Secătuit de dor aprins în noapte,

Fantomele-mi trezite jubilează,

Chiar dacă chipul tău este departe,

Privirea ta în mine este trează.

Dansează stropii-n floarea de ciulini

Prezentă-ades în cântecele noastre,

Se-nţeapă ploaia-n frunzele cu spini

Şi şchioapătă pe florile albastre.